[{"text_idx": "#000004", "text": "Txopet taldea hiru Bilbotar gazte osatzen dute In\u0303igo, Jon eta Andoni. Ez da lehen aldia musika talde batean daudela, bakoitzak bere ibilbidea du musika munduan. Hala ere, etorkizuna elkartu zituen, eta, nahiz eta erdi brometan sortu zen taldea izan, 2022ko Gaztea Maketa lehiaketaren irabazleak izan dira. Lehiaketan probatzearren apuntatu ziren eta ustekabean finalean ikusi ziren. Txopet hitz bakar batean laburbildu beharko balitz, energia izango litzateke hitz egokiena."}, {"text_idx": "#000005", "text": "Txopet musika taldea duela gutxi sortu zen, baina taldeko kideok denbora luzea daramazue musika munduan edo zuen lehengo proiektua da? Nola sortu zen Txopet taldea?Izatez, ez da gure lehenengo proiektua. Aurretik, In\u0303igok gitarra jotzen zuen eta Jonek bateria Godoys taldean, eta Andonik bateria Keniama taldean. Pandemia ostean, Jon gitarra jotzen hasi zen, eta In\u0303igori ideia batzuk aurkeztu zizkion. In\u0303igok, gitarra jo beharrean, baxuagaz probatzea erabaki zuen, eta Andonik bere aurreko taldearekin lokala elkarbanatzen zuenez, gurekin batzeko proposamena egin genion. Nahi gabe eta erdi brometan, taldea sortuta zegoen."}, {"text_idx": "#000006", "text": "Zuen burua honela deskribatzen duzue: \u201cHerriaren sakotea edo fianbrea gara. Ez daukagu euskolabelik, baina musika egiten saiatzen gara\u201d. Zergatik hitz horiek?Printzipioz, Txopet lokaletik ez irteteko taldea zen, eta, horrekin batera, hainbat broma eta tontakeria botatzen ditugu gure ahotik. Egia da definizio horrek nahiko argi azaltzen duela gure izaera taldearen inguruan. Pretentsio handirik gabe sortu dugun proiektua da, baina gustuko dugun musika egin, eta zuzenekoetan dena ematen dugu."}, {"text_idx": "#000007", "text": "\u201cGuretzat, Txarkuteria rock estiloa rock, pop, garaje, autotune eta horrelako gauzak dituzten estiloa dela esaten dugu\u201d"}, {"text_idx": "#000009", "text": "Zertan inspiratzen zarete abestiak sortzerakoan? Denon artean egiten dituzue edo zuetako bat ardura\u00adtzen da letrak egiteaz?Orokorrean, Jonek eramaten ditu etxetik hasierako ideia txikiak edota melodiak. Gero, lokalean, ideia horiek lantzen hasten dira, eta abesti forma hartzen dute. Letrekin gauza bera gertatzen da, eta egunerokotasunaren inguruan hitz egiten dute, baita bizitzaren ikuspuntuari buruz eta askotan gure inguruan dugun izaki ilunei buruz ere."}, {"text_idx": "#000010", "text": "Musika estilo konkretu batean kokatzen zarete, edo musika estilo desberdinen nahasketa da zuena? Zein\u00adtzuk dira zuen erreferen\u00adtziazko talde edo egileak?Guretzat, \u201cTxarkuteria\u201d rock estiloa rock, pop, garaje, autotune eta horrelako gauzak dituzten estiloa dela esaten dugu. Onena zuzeneko batean deskubritzea dela uste dugu. Definizioak ez dira gure punturik onena (beste hainbaten artean). Erreferentziak ugariak dira, eta hiruron artean nahiko desberdinak. Orain nahikotxo entzuten ari garen taldeen artean, Vulk, Merina Gris, Nize eta horrelakoak daude, baina erreferentziak institiboak dira; ez dugu bilatzen erreferentzia finkorik."}, {"text_idx": "#000012", "text": "\u2190 Egunean hiru sare sozial edo gehiago erabiltzeak gora egiten du gazteen artean\nEibarko antzerki jardunaldiak 2023 \u2192"}]